** Obec Trnovec nad Váhom**

Materiál č. 3 na 26. zasadnutie Obecného zastupiteľstva v Trnovci nad Váhom dňa 10.07.2017

K bodu programu 4:**„** **Zámer obce Trnovec nad Váhom ako prípad hodný osobitného zreteľa v súlade s § 9a ods. 9 písm. c) zákona č. 138/1991 Zb. o majetku obcí v znení neskorších predpisov - ,,Cesta I/75 Šaľa- obchvat“- schválenie prenájmu nehnuteľností v k. ú. Trnovec nad Váhom“**

**1. Dôvodová správa**

***Predkladá:*** *Ing. Július Rábek, starosta obce*

**Dôvodová správa k materiálu č. 3 na 26. zasadnutie OZ v Trnovci nad Váhom**

Obecné zastupiteľstvo bolo informované o obdržanom liste zo strany Slovenskej správy ciest vo veci pripravovaného obchvatu. Jedná sa o prenájom majetku obce v zmysle návrhu nájomnej zmluvy č. 1040/6153/NZ-2017, ktorej predmetom je prenájom časti pozemkov oddelených z nehnuteľností nachádzajúcich sa v k. ú. Trnovec nad Váhom, v spolu-/vlastníctve obce Trnovec nad Váhom, zapísané na Okresnom úrade Šaľa, katastrálnom odbore: LV 1416, KN E, parc. č. 1536/2, druh pozemku: ostatná plocha o výmere 1147 m2, spoluvl. podiel 1/1; LV 1416, KN E, parc. č. 1575/1, druh pozemku: ostatná plocha o výmere 5907 m2, spoluvl. podiel 1/1; LV 1416, KN E, parc. č. 1725/1, druh pozemku: ostatná plocha o výmere 530 m2, spoluvl. podiel 1/1; LV 1981, KN E, parc. č. 1560/18, druh pozemku: orná pôda o výmere 8862 m2, spoluvl. podiel 1/6, pričom rozsah nájmu na predmetných pozemkoch je určený geometrickým plánom č. 36315583-037-2012, ktorý vyhotovil Ing. Branislav Novák dňa 23.4.2013. Na predchádzajúcom 25. zasadnutí Obecného zastupiteľstva v Trnovci nad Váhom bol uznesením č. 234/2017 zo dňa 19.06.2017 schválený zámer obec Trnovec nad Váhom na prenájom týchto nehnuteľností v zmysle zákona SNR č. 138/1991 Zb. o majetku obcí v znení neskorších predpisov ako prípad hodný osobitného zreteľa podľa § 9a ods. 9 písm. c/ tohto zákona spočívajúci vo výstavbe verejnoprospešnej líniovej stavby „Cesta I/75 Šaľa – obchvat“.

Dočasný záber (predmet prenájmu):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| LV | parc. č. | diel v GP č. | Výmera dielu v m2 | Spoluvl. podiel | nájom v eur/m2/rok | náhrada v eur/rok za záber | náhrada v eur/rok za záber a podiel | objekt č. |
| 1416 | 1563/2 | 21 | 593 | 1/1 | 1,415 | 839,1 | 839,095 | SH 7 |
| 1416 | 1563/2 | 33 | 233 | 1/1 | 1,415 | 329,7 | 329,695 | SD 7 |
| 1416 | 1575/1 | 11 | 80 | 1/1 | 1,415 | 113,2 | 113,2 | 209-00 |
| 1416 | 1725/1 | 2 | 30 | 1/1 | 1,415 | 42,45 | 42,45 | 209-00 |
| 1416 | 1725/1 | 9 | 68 | 1/1 | 1,415 | 96,22 | 96,22 | 209-00 |
| 1416 | 1725/1 | 25 | 75 | 1/1 | 1,415 | 106,13 | 106,125 | 209-00 |
| 1981 | 1560/18 | 17 | 1852 | 1/6 | 1,415 | 2620,58 | 436,7633 | 803-00 |

Ďalej spoločne aj ako ,,predmet nájmu“:

Číslo a názov objektu

SH 7 Skládka humusu

SD 7 Stavebný dvor

209-00 Most na c. I/75 nad železničnou vlečkou v km 9,664

803-00 Dočasná obchádzka km 10,250

V zmysle § 9a ods. 9 písm. c) zákona č. 138/1991 Zb. o majetku obcí v znení neskorších predpisov bol zámer prenájmu majetku obce zverejnený na úradnej tabuli a webovej stránke obce dňa 21. júna 2017, t. j. 15 – dňová lehota v zmysle zákona bola dodržaná.

Po splnení všetkých podmienok v zmysle zákona o majetku obcí by malo následne dôjsť k schváleniu prenájmu predmetného majetku obce a nájomnej zmluvy z dôvodu hodného osobitného zreteľa, ktorým je skutočnosť, že ide o verejný záujem, t. j. jedná sa o líniovú stavbu – cestu z dôvodu výstavby ktorej možno podľa § 17 a cestného zákona vlastnícke právo k nehnuteľnostiam vo verejnom záujme za náhradu vyvlastniť. Na uvedenú líniovú stavbu bolo vydané rozhodnutie o umiestnení stavby ( územné rozhodnutie ) , ktoré je právoplatné a bolo vydané v súlade s príslušnou územnou dokumentáciou . Účelom stavby je vybudovanie novej trasy cesty I/75 mimo zastavaného územia obchvatom Šale s obchvatmi priľahlých obcí, čím sa dosiahne odklonenie tranzitnej dopravy z miest a obcí, zlepšenie životného prostredia občanov mesta Šaľa a dotknutých obcí a zvýšenie bezpečnosti dopravy. Nájomcom bude Slovenská správa ciest, Miletičova 19, 826 19 Bratislava za cenu prenájmu spolu 1963,55 eur za rok, s určitou dobou nájmu. V zmysle § 9a ods. 9 písm. c) zákona SNR č. 138/1991 Zb. o majetku obcí, v znení neskorších predpisov, na prijatie uznesenia je potrebná 3/5 väčšina hlasov všetkých poslancov.